"Ek is baie dankbaar en ootmoedig deur hierdie erkenning," sê Van Schalkwyk, wat al sedert 2011, toe sy by die SGBO aangesluit het, 'n lid van dié vereniging is. "Om op hierdie wyse erkenning van 'n mens se portuurgroep te ontvang is altyd iets baie spesiaal."
Die idee van transformerende leer is sentraal tot haar benadering tot onderrig. "Dit is gebaseer op die veronderstelling dat ons aangemoedig word om voorafbepaalde idees te konfronteer en ons blindekolle raak te sien, wat na nuwe maniere sal lei om in die wêreld te bestaan," sê Van Schalkwyk.
"As 'n ouer wit vrou wat 'n professor is, moet ek bewus wees van dit wat ek na die onderrig- en leerspasie bring, en hoe dit die skakeling wat in hierdie spasie plaasvind kan beïnvloed. Ek wil graag glo dat dit my meer krities maak van my eie praktyke, meer nadenkend en sorgsaam as ek met ander mense omgaan, insluitende my studente wat van alle lewensterreine kom, van baie verskillende beroepe, en baie verskillende agtergronde."
Met 'n BA (Hons) -graad in Engels, het Van Schalkwyk 'n besondere belangstelling in akademiese skryfwyse. "Ek glo skryf is 'n kragtige daad," verduidelik sy. "Dit is baie meer as net 'n akademiese aktiwiteit; dit posisioneer ons in die akademie, identifiseer ons as 'ingeligtes', maar dit kan ook uitsluit, en party mense soos 'buitestaanders' laat voel. Dus is daar kwessies van regverdigheid en toegang as dit by akademiese skryfwyse kom."
In reaksie daarop bied sy 'n jaarlikse werkswinkel aan by die FGGW oor akademiese skryfwyse: "My PhD in Hoëronderwys het op akademiese geletterdheid gefokus, en dus is taal en hoe ons taal gebruik, vir my 'n belangstelling."
Volgens Van Schalkwyk is SAAHE goed geplaas om die uitdagings aan te spreek waarteen die gesondheidsberoepe onderwys tans te staan kom: "Dit is dié forum en organisasie vir ons in Suid-Afrika wat betrokke is by gesondheidsberoepe onderrig."
Dit is Van Schalkwyk se tweede toekenning van SAAHE. In 2016 het sy die vereniging se Beste Publikasie-toekenning saam met 'n groep kollegas ontvang: "Dit was deel van 'n longitudinale studie wat oor 'n tydperk van vyfjaar gestrek het. Daardie toekenning was belangrike bevestiging vir die hele projekspan."
"Ek het baie vinnig besef dat ek eintlik baie min weet oor onderrig en leer," sê sy, en het voortgegaan om 'n Meestersgraad in Hoëronderwys by die Universiteit Stellenbosch in 2002 te voltooi. In 2005 het sy by die universiteit se Sentrum vir Onderrig en Leer aangesluit en het haar PhD in 2008 voltooi voordat sy as die adjunkdirekteur aangestel is.
"Al is ek nie 'n klinikus nie het ek regtig verwelkom gevoel deur my kollegas by die fakulteit en die gesondheidsberoepe gemeenskap. Waar ek nou in my loopbaan is, is 'n wonderlike plek om te wees. Om so 'n toekenning te ontvang soos wat jy die einde van jou loopbaan nader, is baie spesiaal."
Maar sy is nie spyt oor die tyd wat hierdie skakeling van haar vereis nie. "Ek was ongelooflik bevoorreg in my akademiese loopbaan en het saam met merkwaardige mense gewerk," sê Van Schalkwyk. "Dit is steeds 'n wonderlike voorreg."